Case ID: 1049169
Sentence 2: Kassasiya şikayətinin dəlilləri Kassasiya şikayəti onunla əsaslandırılmışdır ki, apellyasiya instansiyası məhkəməsi tərəfindən qərardad qəbul edilərkən prosessual hüquq normalarının pozuntusuna yol verilmiş, inzibati icraat qaydasında, iddianın mübahisələndirmə və ya məcburetmə formasında baxılmalı olan iddiaların birinin digərindən fərqləndirilməsi özünü İPM-nin 70-ci və 73-cü maddələrində daha aydın və bariz şəkildə büruzə verir, hazırkı halda iddiaçının tələbi cavabdeh tərəfindən qəbul edilmiş və iddiaçının mənafeyinə zidd olan inzibati aktın mübahisələndirilməsindən (mübahisələndirmə haqqında iddia) və dəyişdirilməsindən, həmçinin iddiaçının tələb etdiyi öhdəliyin (vəzifənin) yerinə yetirməyə məcbur etmə haqqında qərar qəbul etməsindən ibarətdir, bu da tam olaraq İPM-nin 70.3-cü maddəsinin müddəalarına uyğundur, belə ki, həmin maddənin dispozisiyası özündə 2 ünsürü ehtivaedir, birinci, inzibati akt mövcud olmalı və onun ləğv edilməsi və ya dəyişdirilməsi tələb edilməlidir ki, bu da iddiaçının iddiasında var, ikinci-iddiaçının hər hansı öhdəliyin (vəzifənin) yerinə yetirilməsi tələb etməyə haqlı olduğu hal olsun ki, bu hal da mövcuddur, beləliklə, iddiaçının hazırkı iddiası İPM-nin 70.3-cü maddəsi ilə müəyyən edilmiş və maddənin tələblərinə tam şəkildə cavab verən klassik mübahisələndirmə haqqında iddiadır, bundan başqa İnzibati Prosessual Məcəllənin 8.1.2-ci maddəsinə müvafiq olaraq mübahisələndirmə haqqında iddialara mübahisə edilən inzibati aktı qəbul etmiş inzibati orqanın yerləşdiyi yerin məhkəməsi tərəfindən baxılır, inzibati akt səlahiyyəti birdən çox məhkəmənin yurisdiksiyasına aid olan ərazini əhatə edən inzibati orqan tərəfindən qəbul edildiyi hallarda, belə inzibati aktlara qarşı iddialara hüquqlarına (qanunla qorunan maraqlarına) müdaxilə edilən şəxsin yaşayış yerinin və ya olduğu yerin məhkəməsi tərəfindən baxılır, Cavabdeh yurisdiksiyası təkcə 1 saylı Bakı İnzibati-İqtisadi Məhkəməsinin deyil, Azərbaycan Respublikasının bütün ərazisini, başqa sözlə birdən çox məhkəmənin yurisdiksiyasını əhatə edir, iddiaçı Şəki rayonunda passport qeydiyyatında olmaqla yaşayır, Azərbaycan Respublikası Məhkəmə Hüquq Şurasının xxxx 2017-ci il tarixli, 2 saylı qərarına əsasən “Azərbaycan Respublikası apellyasiya, ağır cinayətlər, hərbi və inzibati-iqtisad məhkəmələrinin ərazi yurisdiksiyasının təsdiq edilməsi’’ barədə qərarına əsasən Şəki rayonu, Şəki İnzibati-İqtisadi Məhkəməsinin yurisdiksiyasına aid edilmişdir.